ΓΡΑΠΤΗ ΕΡΩΤΗΣΗ E-0077/03

υποβολή: Marco Cappato (NI) προς το Συμβούλιο

(23 Ιανουαρίου 2003)

Θέμα: Θανατική ποινή στο Σουδάν

Στις 3 Ιανουαρίου 2003, η Προεδρία του Συμβουλίου της Ευρωπαϊκής Ένωσης καταδίκασε τη θανατική ποινή και τις βάρβαρες μεθόδους που επιβλήθηκαν σε πέντε Σουδανούς πολίτες, κρίνοντάς τις τελείως ασύμβατες με το διεθνές δίκαιο και τιςποχρεώσεις που καθορίζονται στη Διεθνή Σύμβαση για τα πολιτικά και αστικά δικαιώματα την οποία κύρωσε το Σουδάν, δηλαδή τη σύμβαση κατά των βασανιστηρίων και κάθε μορφής απάνθρωπης και εξευτελιστικής μεταχείρισης. Με την ίδια ευκαιρία, η ΕΕ ζήτησε από την κυβέρνηση του Σουδάν να τροποποιήσει τις πέντε καταδικαστικές αποφάσεις μέσω απονομής χάρητος από τον Πρόεδρο και να αποφεύγει τις καταδίκες που προβλέπουν απαγχονισμό και ακρωτηριασμούς.

Στις 6 Ιανουαρίου 2003, ο Υπουργός Δικαιοσύνης του Σουδάν, κ. Ali Mohamed Osman Yassin, απάντησε δηλώνοντας ότι οι ισλαμικές ποινές επιβάλλονται από δικαστήριο και δεν μπορούν να τροποποιηθούν από άλλη αρχή αφ' ης στιγμής καθορίζονται επί τη βάσει των επιταγών του Κορανίου.

Οι τρεις εκ των πέντε ανωτέρω καταδικασθέντων έχουν ήδη εκτελεσθεί.

Λαμβάνονταςπόψη τα ανωτέρω, προτίθεται το Συμβούλιο να αναφέρει:

- Τι είδος σχέσεων μπορεί να αναπτύξει η ΕΕ με ένα κράτος που βασίζει τη νομιμότητα των πράξεών του στις επιταγές του Κορανίου αγνοώντας τελείως τις διεθνείς συμβάσεις που έχει εξάλλου κυρώσει·

- Προτίθεται η ΕΕ να εξαρτήσει την τήρηση της συμφωνίας με την κυβέρνηση του Χαρτούμ, η οποία μονογράφτηκε στις 10 Δεκεμβρίου 2002 και η οποία προβλέπει τη χρήση κονδυλίου για την τεχνική προετοιμασία των προγραμμάτων συνεργασίας τα οποία θα τεθούν σε εφαρμογή μόλιςπογραφτεί η τελική ειρηνευτική συμφωνία, από την άρση της θανατική ποινής δι' απαγχονισμού και τις ποινές που προβλέπουν ακρωτηριασμούς·

- Ποιος είναι ο ρόλος που προτίθεται να διαδραματίσει η ΕΕ στην ειρηνευτική διαδικασία τη στιγμή που η κυβέρνηση του Χαρτούμ θέτει εμπόδια τα οποία έχουν μέχρι σήμερα θέσει τροχοπέδη στην εκκίνηση του τρίτου σταδίου συνομιλιών οι οποίες θα έπρεπε να είχαν ήδη αρχίσει στο Machakos τις προηγούμενες ημέρες·

Κοινή απάντησηστις γραπτές ερωτήσεις E-3892/02 και Ε-0077/03

(13 Μαΐου 2003)

Μετά την απόφαση της ΕΕ να αρχίσει έναν ανανεωμένο πολιτικό διάλογο με την κυβέρνηση του Σουδάν το 1999, πραγματοποιήθηκαν στη Χαρτούμ ετήσιες συναντήσειςψηλού επιπέδου. Στόχος των ετήσιων συναντήσεων είναι να αξιολογηθεί η πρόοδος στους τομείς του διαλόγου (ανθρώπινα δικαιώματα, δημοκρατία, κράτος δικαίου και ειρηνευτική διαδικασία). Το αποτέλεσμα των συζητήσεων αυτών αποτυπώνεται στο κοινό ανακοινωθέν της 10ης Δεκεμβρίου 2002.

Τα συμπεράσματα του Συμβουλίου της 17ης Ιουνίου 2002 αναφέρουν ρητά ότι η πρόοδος στην ειρηνευτική διαδικασία παραμένει προτεραιότητα για την ΕΕ. Εν τούτοις, η κυβέρνηση του Σουδάν θα πρέπει να αποδείξει ότι σημειώνεται πρόοδος σε όλες τις παραμέτρους του πολιτικού διαλόγου ως προϋπόθεση για την εξομάλυνση των σχέσεων με το Σουδάν. Πάνω στη βάση αυτή και με γνώμονα τα κριτήρια αναφοράς που καθορίστηκαν το 2001, η Τρόικα ΕΕ αξιολόγησε το Δεκέμβριο 2002 την πρόοδο που είχε σημειωθεί κατά τη διάρκεια του έτους αυτού.

Η επανάληψη της αναπτυξιακής συνεργασίας με ενίσχυση της τάξεως των 155 εκατομμυρίων ευρώ όπως αναφέρει ο αξιότιμος κ. βουλευτής αναφέρεται στη δέσμευση που ανέλαβε η ΕΕ το 2001, ήτοι να γνωστοποιήσει στο Σουδάν το 2002 την εκπόνηση του εγγράφου στρατηγικής ανά χώρα με ένδειξη του ύψους ενίσχυσης. Ωστόσο, το έγγραφο στρατηγικής ανά χώρα θαπογραφεί μόνο ότανπογραφεί ειρηνευτική συμφωνία. Ως εκ τούτου, τα χρήματα αυτά δεν έχουν εκταμιευθεί μέχρι σήμερα. Η Επιτροπή θα συνεχίσει τις διαδικασίες για τη λήψη τελικής απόφασης (από κοινού με τα κράτη μέλη στην επιτροπή του ΕΤΑ) σχετικά με την εκταμίευση του ποσού αυτού μόλις ικανοποιηθεί αυτή η απαίτηση.

Η ΕΕ δεν παραλείπει σε κάθε ευκαιρία να προτρέψει το Σουδάν να βελτιώσει τις επιδόσεις του στον τομέα των ανθρωπίνων δικαιωμάτων, ιδίως όσον αφορά τη θανατική ποινή και τα βασανιστήρια. Εξακολουθεί να ασκεί πιέσεις στην κυβέρνηση του Σουδάν να περατώσει τη διαδικασία επικύρωσης της Σύμβασης κατά των βασανιστηρίων. Δυστυχώς, ο διάλογος με την κυβέρνηση του Σουδάν για τα θέματα της σωματικής ποινής και της θανατικής ποινής παραμένει δυσχερής. Λόγω των ευρύτερων επιπτώσεων αυτών των ειδικών θεμάτων, η ΕΕ προσπαθεί στην παρούσα φάση να ασκήσει πιέσεις στο Σουδάν στο πλαίσιο της Επιτροπής των Ανθρωπίνων Δικαιωμάτων στη Γενεύη.

Η ΕΕ εξακολουθεί ναποστηρίζει την ειρηνευτική διαδικασία και είναι πεπεισμένη ότι η συμφωνία ειρήνευσης θα διευκολύνει την περαιτέρω πρόοδο ως προς τα ανθρώπινα δικαιώματα. Ο τελευταίος γύρος συνομιλιών τερματίστηκε στις 5 Φεβρουαρίου και στο Μνημόνιο Συμφωνίας πουπογράφηκε από τις δυο πλευρές διαφαίνεται συμφωνία σε μερικά σημαντικά θέματα. Ο προσεχής γύρος θα αφορά, μεταξύ άλλων, την πρακτικήλοποίηση της κατανομής της εξουσίας και του πλούτου.